Bólašojce
Bólašojce (němsce Bolschwitz) su gmejnski dźěl Kalawy w braniborskim wokrjesu Hornje Błóta-Łužica.
Geografie[wobdźěłać | žórłowy tekst wobdźěłać]
Bólašojce leža w Delnjej Łužicy při Łužiskej wuhrodźe. Sewjernje wsy ležitej Wětošowskej gmejnskej dźělej Kósojce a Běłośin. Na wuchodźe so přizamknu Kalawski gmejnski dźěl Wólšyna a wjesce Herpna a Jažyn, kotrejž słušatej runje kaž na juhu mjezowacej gmejnskej dźělej Pšyne a Gółyń k městu Wětošowej. Tohorunja južnje Bólašojc leži Kalawski gmejnski dźěl Wjelchna. Na zapadźe mjezuje wjes z Kalawu samej a jeje gmejnskimi dźělemi Hołtna, Zasłomjeń a Rudnej.
Stawizny[wobdźěłać | žórłowy tekst wobdźěłać]
Přez archeologiske namakanki bu dopokazane, zo bě stejišćo wsy hižo w młodej kamjentnej dobje wobsydlene. Wjes sama nasta po zdaću w běhu němskeho wobsydlenja słowjanskich kónčin jako němske sydlišćo w formje slepeje hasy. Prěnje pisomne naspomnjenje pochadźa z lěta 1432. Wjesne mjeno je wotwodźene wot serbskeho wosoboweho mjena Boleš, skrótšenki Bólesława. W Lubnjowskej přisažniskej (sudniskej) knize mjenuje so wjeska w lěće 1520 Bolßewycz.
K wobsedźerjam ryćerkubła słušachu we 18. lětstotku hrabje ze Stutterheima, kotrymž słušeštej Hogrozna a Bólašojce. Wot 1800 do 1842 bě Heinrich Ludwig Graf zu Lynar wobsedźer wjeski a po nim Jacques Alfred hrabja z Pourtalès.
Cyrkwinsce słušachu Bólašojce do Kalawy.
Wjesny dźěl Wólšyna nasta 1848 jako wudwór a wužiwaše so jako kubło. Zarjadnisce běchu Bólašojce dźěl Kalawskeho wokrjesa.
Dnja 26. oktobra 2003 so Bólašojce hromadźe ze Změšowom, Kamjenami, Młoźami, Zasłomjenjom a Wjerchownju do Kalawy zagmejnowachu.[1]
Wuwiće wobydlerstwa[wobdźěłać | žórłowy tekst wobdźěłać]
Nóžki[wobdźěłać | žórłowy tekst wobdźěłać]
Wotkazy[wobdźěłać | žórłowy tekst wobdźěłać]
- Bólašojce w datowej bance delnjoserbskich městnych mjenow na dolnoserbski.de (delnjoserbsce)
- Předstajenje gmejnskeho dźěla Bolschwitz na webstronach Kalawy, wotwołane dnja 11. awgusta 2009.
- Přinošk we wusyłanju RBB "Landschleicher" dnja 13. decembra 2009
Bólašojce (Bolschwitz) | Bukow (Buckow) | Chańc (Gollmitz) | Jazory (Groß Jehser) | Kamjeny (Kemmen) | Kšupow (Craupe) | Młoźe (Mlode) | Synjeńce (Zinnitz) | Śerpšow (Erpitz) | Wjerchownja (Werchow) | Wólšyna (Erlenau) | Zasłomjeń (Saßleben) | Změšow (Groß Mehßow)
wjesne dźěle:
Batowk (Bathow) | Jazorce (Mallenchen) | Kałkojce (Kalkwitz) | Kobłej (Cabel) | Radowańk (Radensdorf) | Rochusowy Doł (Rochusthal) | Rudna (Reuden) | Škódow (Schadewitz) | Wjelchna (Plieskendorf) | Žrakow (Schrakau) | Zarěc (Säritz) | Změšowk (Klein Mehßow) | Žytym (Settinchen)
kea_Latn hrv_Latn pol_Latn szl_Latn pol_Latn szl_Latn szl_Latn lij_Latn ces_Latn slv_Latn pol_Latn pol_Latn pol_Latn szl_Latn ces_Latn slv_Latn szl_Latn slv_Latn szl_Latn